Dust2.dk erfarer: Dansk tophold viser interesse i niko

Ifølge Dust2.dks oplysninger kan niko meget vel snart spille for et af Danmarks bedste hold igen.

niko kan meget vel snart spille fast på et hold igen.

niko kan meget vel trække i FunPlus Phoenix-trøjen snart, da det tidligere Heroic-hold har vist stor interesse i niko og spurgt ind til hans situation over de seneste par dage.

Det fortæller flere kilder uafhængigt af hinanden til Dust2.dk.

niko har hold som Heroic og North på CV'et, og han var senest at finde på det danske OpTic-hold, som dog gik hver til sit tilbage i oktober sidste år. Siden da har den 21-årige dansker ikke spillet fast på noget hold.

LÆS OGSÅ OpTic-spillerne kaster håndklædet i ringen

Det står dog ikke helt klart, hvem niko er udtænkt til at erstatte på det danske hold, eller hvorfor en af spillerne er på vej væk, men Dust2.dks kilder er enige om, at de danske spillere har niko højt på ønskelisten.

Det er dog ikke helt sikkert, at niko rent faktisk ender på det danske hold, da intet er fastlagt endnu.

FunPlus Phoenix består officielt af:

stavn

es3tag

b0RUP

Snappi

cadiaN



LOMME (coach)

Ingen af parterne har meldt noget officielt ud endnu. Dust2.dk har forsøgt at få en kommentar fra cadiaN, men han er ikke vendt tilbage på vores henvendelse endnu.